Leo Neugebauer

Leo Neugebauer (sündinud 19. juunil 2000 Görlitzis) on Saksamaa kümnevõistleja. 

Ta on sündinud Saksamaal Görlitzis ning üles kasvanud Stuttgardis.Auf dem Weg zum Thron Die Zeit (in German). ISSN 0044-2070. Retrieved 4 August 2024. Tema ema on sakslanna ja isa on Kameruni päritolu endine jalgpallur.Große Medienresonanz bei Leo Neugebauers Stippvisiste in der Heimat wlv-sport.de (in German) Neugebauer alustas 2019. aastal Texase Ülikoolis Austinis õpinguid mehaanikainseneri erialal, hiljem läks üle majanduseriala õppele.L.NeugebauerTexassports.com. Retrieved 9 June 2023 

Sportlikud tulemused
Neugebauer mängis noorukina jalgpalli, kuid lõpetas 15-aastaselt, et pühenduda täielikult kergejõustikule. Esimest korda pälvis ta rahvusvahelist tähelepanu 2017. aastal, kui võitis Nairobis U18 maailmameistrivõistlustel kümnevõistluses pronksmedali tulemusega 7204 punkti.Leo Neugebauer: Ich schau mal wie es weitergeht und lasse mich überraschen.In: bwleichtathletik.de, 21. Juni 2018. 2019. aastal asus ta õppima majandust Austinis Texase ülikoolis. Neugebauer alistas 8000 punkti piiri 2022. aasta märtsis (8131 punkti), tuli teiseks NCAA üliõpilaste meistrivõistlustel tulemusega 8362 punkti ning osales 2022. aasta kergejõustiku maailmameistrivõistlustel Eugene'is, kus ta saavutas 8182 punktiga kümnenda koha.

Märtsis 2023 saavutas Neugebauer USA kolledžite sisemeistrivõistlustel meeste seitsmevõistluses kolmanda koha uue isikliku rekordiga 6214 punkti. 2023. aasta märtsi lõpus võitis Neugebauer Austinis peetud kümnevõistluse 8478 punktiga, millega täitis 2023. aasta Budapesti maailmameistrivõistluste ja 2024. aasta Pariisi suveolümpiamängude normi. 

Juunis 2023 võitis ta 22-aastaselt NCAA üliõpilaste meistrivõistlused Austinis tulemusega 8836 punkti, mis oli USA kolledžite rekord. Ühtlasi parandas ta sellega 1986. aastast Jürgen Hingsenile kuulunud Saksamaa kümnevõistluse rekordit (8730).Leo Neugebauer stellt neuen deutschen Zehnkampf-Rekord auf. Leichtathletik.de. Retrieved 9 June 2023. Selle punktisummaga tõusis Neugebauer kümnevõistluse kõigi aegade edetabelis 9. kohale.Leo Neugebauer Smashes Collegiate Decathlon Record, Climbs To No. 9 All-Time 9 June 2023 Augustis toimunud Budapesti maailmameistrivõistlustel sai ta 8645 punkti ja 5. koha.

8.–9. märtsil 2024 ületas Neugebauer Bostonis toimunud võistlusel Frank Busemanni Saksamaa seitsmevõistluse rekordi 2002. aastast 56 punktiga, kui sai summaks 6347 punkti.Williams, Ramsden and Neugebauer among winners at NCAA Indoor Championships World Athletics. 10 March 2024

NCAA üliõpilaste meistrivõistlustel, mis toimusid 5.–6. juunil 2024 Eugene'is, püstitas Neugebauer uue Saksamaa rekordi 8961 punktiga (10,64 – 7.86 – 17.46 – 2.07 – 48,03 – 14,36 – 57.70 – 5.21 – 56.65 – 4.44,61), mis oli kõigi aegade edetabeli kuues tulemus. Kettaheite tulemus 57.70 oli parim, mida kümnevõistluse sees kunagi heidetud.NCAA Day 2: Leo Neugebauer Breaks Decathlon CR (8961) LetsRun.com. Retrieved 7 June 2024

2024. aasta suveolümpiamängudel Pariisis võitis Neugebauer Markus Roothi järel 8748 punktiga hõbemedali.

2025. aasta kergejõustiku maailmameistrivõistlustel Tokyos tuli Neugebauer esikohale punktisummaga 8804 punkti (10,80 – 7.62 – 16.70 – 1.99 – 48,27 – 14,80 – 56.15 – 5.10 – 64.34 – 4.31,89), edestades Ayden Owens-Delermet 20 punktiga.

Isiklikud rekordid

 Mitmevõistlus 
Kümnevõistlus – 8961 punkti, 6. juuni 2024,  Eugene (NR)
Seitsmevõistlus – 6347 punkti, 9. märts 2024,  Boston (NR)

 Üksikalad 

 Ala  Isiklik rekord  Parima võistluse  sees (8961 p.) 100 m jooks  10,61  10,64  Kaugushüpe  8.00  7.86  Kuulitõuge  17.46  17.46  Kõrgushüpe  2.09  2.07 400 m jooks  47,08  48,03  110 m tõkkejooks  14,33  14,36  Kettaheide  58.70  57.70  Teivashüpe  5.30  5.21  Odavise  64.34  56.64 1500 m jooks  4.31,89  4.44,61

Allikas: Rahvusvaheline Kergejõustikuliit

 Viited 

Välislingid
 Leo Neugebauer. World Athletics.
Kümnevõistluses uus staar: noor sakslane kogus vägeva summa sport.delfi.ee, 9. juuni 2023.
 Leo Neugebauer, kas kümnevõistluse uus valitseja? ohtuleht.ee, 26. august 2023.
 Neugebauer viis Saksamaa kümnevõistluse rekordi 9000 punkti alla sport.delfi.ee, 7. juuni 2024. 

Kategooria:Saksamaa kümnevõistlejad
Kategooria:Sündinud 2000